崔与之
危大著出守潮阳同舍饯别用社工部北风随爽气
天地清淑气，人才随所得。
君独禀其全，济之以学力。
苍皮四十围，直干二百尺。
填胸书万卷，绚采云五色。
清和闲诏沪，劲直沮金石。
间气之所钟，表表才称德。
韫藏不自衒，况复耐官职，
颓波正流靡，不濡而不激。
平生忧国心，一语三叹息。
著庭史笔健，寒芒照东壁。
画省方翱翔，忽厌青绫直。
揭阳落天南，自诡何太啬。
东风吹马耳，刍秣甘远役。
时事棼如丝，宵衣尚顾北。
袖藏医国方，何以寿其脉。
行行无疾驱，有诏且前席。